Here is a page extracted from Wikipedia that may contain CSS, HTML, and a lot of unformatted text.

Title: حلا شيحة
Content: حلا شيحة (23 فبراير 1979  -)، ممثلة مصرية .

عن حياتها 
هى مصرية من اب مصرى و ام لبنانيه اتولدت فى القاهره ولها 3 أخوات هم رشا و هنا و مايا وهي بنت الفنان التشكيلى احمد شيحه .

كان اول مسلسل ليها هوه كلمات مع الفنان حسين فهمى ، وكان فيلم (ليه خلتني أحبك) هوه اول افلامها وبعد كده (السلم والثعبان) وبعدين (اللمبي) اللى حقق نجاح كبير ، ومثلت فى فيلم عريس من جهه امنيه مع الفنان عادل امام . بعد كده اتحجبت  وظهرت بالحجاب مع الفنان الراحل عامر منيب فى فيلم (كامل الأوصاف). و بعد كده قلعت الحجاب.

حلا شيحه اتجوزت هانى عادل عضو فرقة وسط البلد الغنائية ، لكن الجوازه مااستمرتش واتطلقو بعد فترة صغيره . بعد كده اعتزلت الفن بشكل نهائى و لبست النقاب  واتجوزت كندي مسلم وعاشت مع جوزها فى كندا و اسكندريه و خلفت منه بنتين ، وبعد 10 سنين اتطلقت و قلعت النقاب . بعد كده اتجوزت الداعية معز مسعود .

في شهر أغسطس 2018 أعلنت حلا شيحه قلعها للنقاب والعودة للتمثيل فى أعمال فنية ، وكانت أول مشاركة ليها فى الأعمال الفنية بعدما قلعت النقاب فى مسلسل زلزال اللى اتعرض فى شهر رمضان سنة 2019 بمشاركة محمد رمضان و ماجد المصرى .

اعمالها

افلام 
 ليه خلتنى أحبك سنة 2000 .... نهى
 السلم والثعبان سنة 2001 .... ياسمين
 تايه فى امريكا سنة 2001 .... نور
 سحر العيون سنة 2002 .... سمية (ساسو)
 اللمبي سنة 2002 .... نوسة
 عريس من جهه امنيه سنة 2004 .... حبيبة خطاب النجارى
 غاوي حب سنة 2005 .... ملك
 أريد خلعا سنة 2005 .... مها الشناوى
 كامل الأوصاف سنة 2006 .... أميرة
 مش أنا سنة 2021 .... جميلة

مسلسلات 
 شذى الورد
 رائحة الورد سنة 1999
 كلمات سنة 1999 .... سهيلة الشهاوى
 نسر الشرق 1 سنة 1999 .... شمسة خاتون
 الرجل الآخر سنة 1999 .... الدكتورة منار مختار العزيزى
 المنزل المشبوه سنة 2000
 نسر الشرق 2 سنة 2001 .... شمسة خاتون
 راجعلك يا اسكندرية سنة 2005 .... منى
 زلزال سنة 2019 .... صافية محرم
 خيانة عهد سنة 2020 .... فرح

الإذاعة 
 نوسة نحلة ثانك يو سنة 2019

مصادر

وصلات برانيه 
 

ممثلات مصريات
ممثلات اغراء
مصريين لبنانيين
مصريين مع ثورة 25 يناير